নারী কর্মকর্তার হাতে চড় খেলেন বিজেপি নেতা (ভিডিও)
নিষেধাজ্ঞা অমান্য করে বিতর্কিত নাগরিকত্ব আইনের (সিএএ) সমর্থনে মিছিল করে মারধরের শিকার হলেন ক্ষমতাসীন বিজেপির এক নেতা। সম্প্রচারমাধ্যম এনডিটিভি জানিয়েছে, ভারতের মধ্যপ্রদেশের রাজগড় জেলায় রোববার ১৪৪ ধারা ভেঙে মিছিল করতে গিয়ে একজন নারী প্রশাসনিক কর্মকর্তার হাতে চড় খেয়েছেন এক বিজেপি নেতা।







রাজগড় জেলায় ১৪৪ ধারা জারি থাকায় সংশোধিত নাগরিকত্ব আইনের সমর্থনে আয়োজিত বিজেপির কর্মসূচিতে অনুমতি দেয়নি প্রশাসন। এনডিটিভি জানিয়েছে, নাগরিকত্ব আইনের সমর্থনে বিজেপি তিরঙ্গা যাত্রা বের করে। প্রথমে সেখানে বিজেপি কর্মীদের সঙ্গে রাজ্য প্রশাসনের বিরোধ বাধে।




রাজগড়ের কালেক্টর নিধি নিবেদিতা ওই এলাকায় ১৪৪ ধারা জারি থাকায় বিজেপি কর্মীদের ওই মিছিল করতে নিষেধ করেন। কিন্তু তাতে রাজি হননি গেরুয়া দলের কর্মীরা। এই নিয়ে তর্কবিতর্ক চলাকালীন এক বিজেপি নেতাকে চড় মেরে বসেন ওই প্রশাসনিক কর্মকর্তা। এরপর পরিস্থিতি রণক্ষেত্র হয়ে ওঠে।
পরিস্থিতি নিয়ন্ত্রণে আনতে এলাকায় পুলিশ বাহিনী নামানো হয়। লাঠিচার্জও করে পুলিশ। এতে বিজেপির দুই কর্মী আহত হয়েছেন বলে জানা গেছে।

নিষেধাজ্ঞা অমান্য করে বিতর্কিত নাগরিকত্ব আইনের (সিএএ) সমর্থনে মিছিল করে মারধরের শিকার হলেন ক্ষমতাসীন বিজেপির এক নেতা। সম্প্রচারমাধ্যম এনডিটিভি জানিয়েছে, ভারতের মধ্যপ্রদেশের রাজগড় জেলায় রোববার ১৪৪ ধারা ভেঙে মিছিল করতে গিয়ে একজন নারী প্রশাসনিক কর্মকর্তার হাতে চড় খেয়েছেন এক বিজেপি নেতা।